b'\n_START_ARTICLE_\nWachregiment \xc2\xbbFeliks E. Dzierzynski\xc2\xab\n_START_PARAGRAPH_\nWachregiment \xc2\xbbFeliks E. Dzierzynski\xc2\xab (nem\xc5\xa1ko Stra\xc5\xbeni polk \xc2\xbbFeliks E. Dzer\xc5\xbeinski\xc2\xab) je bil elitni motorizirani stra\xc5\xbeni polk, ki je deloval v okviru Ministrstva za dr\xc5\xbeavno varnost (Stasija) Nem\xc5\xa1ke demokrati\xc4\x8dne republike. Ustanovljen je bil leta 1954 in razpu\xc5\xa1\xc4\x8den leta 1990 s razpadom Vzhodne Nem\xc4\x8dije._NEWLINE_Poimenovan je bil po Feliksu Edmundovi\xc4\x8du Dzer\xc5\xbeinskem, ustanovitelju sovjetske tajne policije.\n_START_SECTION_\nNamen\n_START_PARAGRAPH_\nPolk je bil zadol\xc5\xbeen za varnost vladnih in partijskih zgradb v Vzhodnem Berlinu ter za varnost Waldsiedlunga - prebivali\xc5\xa1\xc4\x8da partijskega vodstva v Wandlitzu. V skladu s sovjetsko doktrino je polk bil politi\xc4\x8dno zanesljiva notranja varnostna sila, ki so jo in bi jo lahko uporabili v primeru notranjepoliti\xc4\x8dnih te\xc5\xbeav. V primeru vojne bi polk postal del rezervne sestave Nationale Volksarmee._NEWLINE_Poleg tega so pripadniki polka izvajali \xc5\xa1olanje varnostnega osebja v nekaterih afri\xc5\xa1kih dr\xc5\xbeavah: Angola, Mozambik, Etiopija, Sudan, Jemen, Zanzibar,...'